《次友人王半山韵》
宋代·姚勉

诗家王半山，妙语占清绝。
曲高和斯寡，郢曲愧春雪。
句中寓深和，端为我辈设。
以规不以颂，如玉得磋切。
予生战场屋，一胜久未决。
勇余尚欲贾，磨砚欲穿铁。
第惭不善斲，颜汗指亦血。
乞灵济楚师，此敌傥可灭。
如君洗尘累，盆盎易甄别。
鹰扬会有日，奋翅脱笼绁。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。